КъБР-м и Правительствэм и Унэм щызэхэтащ щIыпIэ лъапIэхэм хьэжыщI кIуэнухэм ядэIэпыкъуным и IуэхукIэ къызэгъэпэщакIуэ комитетым и зэIущIэ
Къэбэрдей-Балъкъэрым и Iэтащхьэм и Администрацэм и унафэщI Къуэдзокъуэ Мухьэмэд Правительствэм и Унэм дыгъуасэ щригъэкIуэкIащ Мэккэрэ Мединэрэ я щIыпIэ лъапIэхэм хьэжыщI ежьэнухэм ядэIэпыкъуным и IуэхукIэ къы зэгъэпэщакIуэ комитетым и зэIущIэ.
ТранспорткIэ къызэгъэпэщыным, визэ къыщыIахкIэ защIэгъэкъуэным ехьэлIа Iуэхугъуэхэм тепсэлъыхьащ. ЗэкIэ зэрыхуагъэфащэмкIэ, мы гъэм хьэжыщI кIуэнущ республикэм и цIыху 240-рэ.
ЗэIущIэм и лэжьыгъэм хэтащ КъБР-м и Правительствэм и УнафэщIым и япэ къуэдзэ Ахъуэхъу Таймураз, Правительствэм и УнафэщIым и къуэдзэ Къардэн Мурат, Къэбэрдей-Балъкъэрым и Мус лъымэнхэм я дин IуэхущIапIэм и тхьэмадэ Дзасэжь Хьэзрэталий, республикэм и министерствэхэм, ведомствэхэм, гъэ зэ щIа кIуэ властым и щIыпIэ органхэм, жыла гъуэ зэгухьэныгъэхэм я лIыкIуэхэр.
ЯРОСЛАВСКАЯ Маринэ.
